title: Directiva Consiliului din 21 mai 1973 de modificare a Directivei din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase

text:
               13/Volumul 01

               RO

               Jurnalul Ofícial al Uniunii Europene

               251

         31973L0146

               L 167/1

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 21 mai 1973
   de modificare a Directivei din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase
   (73/146/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100,
   având în vedere propunerea Comisiei,
   având în vedere avizul Adunării,
   având în vedere avizul Comitetului Economic și Social,
   întrucât articolul 2 din Directiva Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (1), astfel cum a fost modificată ultima dată prin Directiva din 22 martie 1971 (2), clasifică lichidele inflamabile în funcție de punctul de inflamabilitate al acestora; întrucât, în prezent, nu sunt specificate metodele utilizate pentru determinarea punctului de inflamabilitate, este recomandabilă adoptarea acelorași metode de analiză care sunt deja prevăzute în acordurile internaționale privind transportul mărfurilor periculoase;
   întrucât progresul tehnic necesită o adaptare rapidă a cerințelor tehnice stabilite de directivele privind substanțele și preparatele periculoase; întrucât, pentru a facilita introducerea măsurilor necesare, ar trebui instituit un sistem care să asigure o colaborare strânsă între statele membre și Comisie prin intermediul unui Comitet pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase;
   întrucât anexa I la Directiva Consiliului din 27 iunie 1967 conține o listă de substanțe periculoase, clasificate în funcție de numărul atomic al elementului cel mai caracteristic pentru proprietățile acestora și metodele pentru etichetarea fiecărei substanțe prin trimitere la anexele II, III și IV;
   întrucât examinarea listei de substanțe periculoase a arătat necesitatea adaptării la cele mai recente cunoștințe științifice și tehnice; întrucât s-a mai subliniat că formulele chimice sau denumirile unora dintre substanțele periculoase nu sunt stabilite cu precizie; întrucât, prin urmare, este necesară rectificarea acestei liste;
   întrucât s-ar putea să fie necesară anexarea unei liste cu descrierea riscurilor speciale implicate,
   ADOPTĂ PREZENTA DIRECTIVĂ:
   Articolul 1
   Directiva Consiliului din 27 iunie 1967 se modifică în conformitate cu articolele care urmează.
   Articolul 2
   În textul în limba italiană, cuvintele „punto di scintilla” se înlocuiesc cu cuvintele „punto di infiammabilitá”.
   Articolul 3
   Articolul 2 se completează cu următorul alineat:

      „(3)   Punctul de inflamabilitate al substanțelor și preparatelor lichide inflamabile menționate la alineatul (2) literele (c) și (d) se determină conform metodelor și cu aparatura prevăzute în anexa V.”

   Articolul 4
   Articolul 6 se completează cu următorul alineat:

      „(4)   Cu toate acestea, pentru o perioadă de trei ani de la notificarea prezentei directive și prin derogare de la dispozițiile prezentului articol, Danemarca, Irlanda și Regatul Unit pot să permită comercializarea pe teritoriul lor a substanțelor periculoase a căror ambalare și etichetare respectă condițiile în vigoare pe teritoriul lor la data aderării.”

   Articolul 5
   Următoarele articole se adaugă la articolul 8:

      „Articolul 8a
      Modificările necesare pentru adaptarea anexelor la progresul tehnic se efectuează în conformitate cu procedura prevăzută la articolul 8 litera (c).
      Articolul 8b
      (1)   Se constituie Comitetul pentru adaptarea la progresul tehnic al directivelor privind eliminarea barierelor tehnice din calea comerțului din sectorul substanțelor și preparatelor periculoase, numit în continuare «comitet», care este format din reprezentanții statelor membre și prezidat de un reprezentant al Comisiei.
      (2)   Comitetul își stabilește regulamentul de procedură.
      Articolul 8c
      (1)   În cazul în care se face trimitere la procedura prevăzută în prezentul articol, comitetul este sesizat de către președinte, fie din inițiativa acestuia, fie la cererea reprezentantului unui stat membru.
      (2)   Reprezentantul Comisiei prezintă comitetului un proiect cu măsurile ce urmează să fie adoptate. Comitetul își dă avizul cu privire la acest proiect în termenul pe care îl specifică președintele, având în vedere urgența chestiunii în cauză. O majoritate de 41 de voturi este suficientă pentru adoptarea unei decizii, voturile statelor membre fiind ponderate în conformitate cu articolul 148 alineatul (2) din tratat. Președintele nu participă la vot.

                  (3)

                              (a)

                              Comisia adoptă măsurile preconizate, dacă acestea sunt conforme cu avizul comitetului;

                              (b)

                              dacă măsurile preconizate nu sunt conforme cu avizul comitetului sau în absența avizului, Comisia prezintă Consiliului, de îndată, o propunere cu privire la măsurile ce trebuie adoptate. Consiliul hotărăște cu majoritate calificată;

                              (c)

                              în cazul în care, în termen de trei luni de la sesizarea Consiliului, acesta nu a hotărât, măsurile propuse sunt adoptate de Comisie.”

   Articolul 6
   Anexele I-IV se înlocuiesc cu noile anexe I-IV la prezenta directivă.
   Articolul 7
   Se introduce anexa V, care este anexată la prezenta directivă.
   Normele și metodele la care face trimitere anexa menționată sunt cele în vigoare la data la care prezenta directivă se notifică statelor membre.
   Articolul 8
   (1)   Statele membre adoptă și pun în aplicare dispozițiile necesare pentru a se conforma prezentei directive în termen de șase luni de la comunicarea acesteia și informează de îndată Comisia cu privire la aceasta.
   (2)   Statele membre asigură comunicarea către Comisie a principalelor dispoziții de drept intern pe care le adoptă în domeniul reglementat de prezenta directivă.
   Articolul 9
   Prezenta directivă se adresează statelor membre.

      Adoptată la Bruxelles, 21 mai 1973.

            Pentru Consiliu

            Președintele

         E. GLINNE

      (1)  JO 196, 16.8.1967, p. 1.

      (2)  JO L 74, 29.3.1971, p. 15.
   ANEXA I
   A se vedea Directiva 2001/59/CE a Comisiei (JO L 225, 21.8.2001, p. 1), Actul de aderare 2003 (JO L 236, 23.9.2003, p. 96) și Directiva 93/72/CEE a Comisiei (JO L 258, 16.10.1993, p. 29).
   ANEXA II
   A se vedea Actul de aderare 2003 (JO L 236, 23.9.2003, p. 96).
   ANEXA III
   A se vedea Actul de aderare 2003 (JO L 236, 23.9.2003, p. 96).
   ANEXA IV
   A se vedea Actul de aderare 2003 (JO L 236, 23.9.2003, p. 96).
   ANEXA V
   A se vedea Directiva 92/69/CEE a Comisiei (JO L 383 A, 29.12.1992, p. 1) și Directiva 88/302/CEE a Comisiei (JO L 133, 30.5.1988, p. 1).


title: Directiva 93/51/CEE a Comisiei din 24 iunie 1993 de stabilire a normelor de circulație a anumitor plante, produse vegetale sau a altor obiecte printr-o zonă protejată și de circulație a acestor plante, produse vegetale sau alte obiecte care își au originea sau care circulă în cadrul unei zone protejate

text:
               03/Volumul 13

               RO

               Jurnalul Ofícial al Uniunii Europene

               132

         31993L0051

               L 205/24

               JURNALUL OFÍCIAL AL UNIUNII EUROPENE

      DIRECTIVA 93/51/CEE A COMISIEI

   din 24 iunie 1993
   de stabilire a normelor de circulație a anumitor plante, produse vegetale sau a altor obiecte printr-o zonă protejată și de circulație a acestor plante, produse vegetale sau alte obiecte care își au originea sau care circulă în cadrul unei zone protejate
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 77/93/CEE a Consiliului din 21 decembrie 1976 privind măsurile de protecție față de introducerea în cadrul Comunității a unor organisme dăunătoare plantelor sau produselor vegetale și față de răspândirea acestora în cadrul Comunității (1), astfel cum a fost modificată ultima dată prin Directiva 93/19/CEE (2), în special articolul 6 alineatul (7) prima și a doua liniuță,
   întrucât aplicarea regimului comunitar fitosanitar în Comunitate, înțeleasă ca o zonă fără frontiere interne, include recunoașterea unor „zone protejate” stabilite pentru anumite plante, produse vegetale sau alte obiecte privind unul sau mai multe organisme dăunătoare;
   întrucât, în conformitate cu prevederile din Directiva 77/93/CEE, în vigoare de la 1 iunie 1993, plantele, produsele vegetale sau alte obiecte stabilite la anexa V partea A secțiunea II nu pot fi introduse într-o anumită zonă protejată și nu pot circula în cadrul acesteia, decât în cazul în care ele, ambalajul lor sau vehiculul care le transportă sunt însoțite de un pașaport fitosanitar valabil pentru zona respectivă și emis, în mod oficial, în conformitate cu prevederile din articolul 10 alineatul (1) din directiva menționată; întrucât aceste dispoziții nu se aplică în cazul în care sunt oferite anumite garanții privind circulația plantelor, a produselor vegetale sau a altor obiecte printr-o zonă protejată stabilită pentru respectivele plante, produse vegetale sau alte obiecte privind unul sau mai multe organisme dăunătoare; și întrucât aceste dispoziții pot fi satisfăcute prin condiții mai puțin stringente decât cele prevăzute la articolul 6 alineatul (4) din directiva menționată în ceea ce privește plantele, produsele vegetale sau alte obiecte care își au originea sau care circulă în cadrul unei astfel de zone protejate;
   întrucât, în lipsa unor garanții general acceptate, acestea ar trebui stabilite ținând seama de condițiile specifice în care respectiva circulație este efectuată, astfel încât să se asigure o siguranță fitosanitară corespunzătoare;
   întrucât măsurile prevăzute de prezenta directivă sunt în conformitate cu avizul Comitetului fitosanitar permanent,
   ADOPTĂ PREZENTA DIRECTIVĂ:
   Articolul 1
   (1)   Statele membre se asigură că sunt îndeplinite condițiile prevăzute la alineatul (2), atunci când plantele, produsele vegetale sau alte obiecte menționate în anexa V partea A secțiunea II la Directiva 77/93/CEE, care își au originea în afara unei zone protejate stabilite pentru respectivele plante, produse vegetale sau alte obiecte referitor la unul sau mai multe organisme dăunătoare în conformitate cu articolul 2 alineatul (1) litera (h) din Directiva 77/93/CEE, traversează astfel de zone având o destinație finală în afara zonei, fără un pașaport fitosanitar valabil pentru zona respectivă.
   (2)   Trebuie îndeplinite următoarele condiții:

               (a)

               ambalajul folosit sau, după caz, vehiculele care transportă plantele, produsele vegetale sau alte obiecte prevăzute la alineatul (1) sunt curate și necontaminate cu organismele relevante prevăzute la alineatul (1) și sunt de așa natură încât să nu prezinte nici un risc de răspândire a organismelor dăunătoare;

               (b)

               imediat după ambalare, ambalajele sau, după caz, vehiculele care transportă respectivele plante, produse vegetale sau alte obiecte sunt asigurate în conformitate cu standarde fitosanitare stringente pentru a elimina orice risc de răspândire a organismelor dăunătoare în respectiva zonă protejată și pentru a se asigura că identitatea respectivelor plante, produse vegetale sau alte obiecte va rămâne neschimbată și satisfăcătoare pentru organele oficiale responsabile prevăzute la Directiva 77/93/CEE, precum și că va fi în siguranță pe durata transportului prin zona protejată respectivă;

               (c)

               plantele, produsele vegetale sau alte obiecte prevăzute la alineatul (1) sunt însoțite de un document, folosit, de obicei, în scopuri comerciale, care indică că respectivele produse își au originea în afara zonei protejate în cauză și că au o destinație în afara acestei zone protejate.

         (3)   În cazul în care, în cadrul unui control oficial, organizat în conformitate cu articolul 11 alineatul (7) din Directiva 77/93/CEE și efectuat într-un loc din interiorul zonei în cauză, se constată că nu sunt respectate cerințele prevăzute la articolul 1 alineatul (2), se iau, de îndată, următoarele măsuri oficiale, după caz, fără a aduce atingere măsurilor care trebuie luate în cazul în care plantele, produsele vegetale sau alte obiecte nu îndeplinesc condițiile prevăzute la Directiva 77/93/CEE:

               —

               sigilarea ambalajelor;

               —

               transportarea, sub control oficial, a plantelor, produselor vegetale sau a altor obiecte către o destinație din afara zonei protejate în cauză.

         Articolul 2
   (1)   Statele membre stabilesc ca niște măsuri mai puțin stringente să se aplice acelor plante, produse vegetale sau alte obiecte menționate în anexa V partea A secțiunea II la Directiva 77/93/CEE care își au originea și care circulă în cadrul unei zone protejate stabilite pentru respectivele plante, produse vegetale sau alte obiecte privind unul sau mai multe organisme dăunătoare.
   (2)   În sensul alineatului (1) pot fi impuse următoarele condiții mai puțin stringente:
   examinările oficiale prevăzute la articolul 6 alineatul (4) din directiva menționată se pot rezuma la verificarea îndeplinirii condițiilor prevăzute la normele detaliate privind studiile prevăzute de Directiva 92/70/CEE a Comisiei din 30 iulie 1992 privind recunoașterea unor zone protejate în cadrul Comunității (3).
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive la data prevăzută la articolul 3 alineatul (1) din Directiva 91/683/CEE a Consiliului (4). Statele membre informează Comisia cu privire la acestea.
   Atunci când statele membre adoptă aceste dispoziții, ele conțin trimiteri la prezenta directivă sau sunt însoțite de astfel de trimiteri la data publicării lor oficiale. Statele membre stabilesc modalitatea de efectuare a acestor trimiteri.
   (2)   Comisiei îi sunt comunicate de îndată de către statele membre toate dispozițiile de drept intern pe care le adoptă în domeniul reglementat de prezenta directivă. Comisia informează celelalte state membre cu privire la acestea.
   Articolul 4
   Prezenta directivă se adresează statelor membre.

      Adoptată la Bruxelles, 24 iunie 1993.

            Pentru Comisie

         René STEICHEN

            Membru al Comisiei

      (1)  JO L 26, 31.1.1977, p. 20.

      (2)  JO L 96, 22.4.1993, p. 33.

      (3)  JO L 250, 29.8.1992, p. 37.

      (4)  JO L 376, 31.12.1991, p. 29.


title: Directiva 2009/98/CE a Comisiei din 4 august 2009 de modificare a Directivei 98/8/CE a Parlamentului European și a Consiliului în ceea ce privește includerea oxidului boric ca substanță activă în anexa I la directivă (Text cu relevanță pentru SEE)

text:
               5.8.2009

               RO

               Jurnalul Oficial al Uniunii Europene

               L 203/58

      DIRECTIVA 2009/98/CE A COMISIEI

   din 4 august 2009
   de modificare a Directivei 98/8/CE a Parlamentului European și a Consiliului în ceea ce privește includerea oxidului boric ca substanță activă în anexa I la directivă
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care urmează a fi evaluate, în vederea posibilei includeri a acestora în anexa I, IA sau IB la Directiva 98/8/CE. Lista respectivă include oxidul boric.

               (2)

               În temeiul Regulamentului (CE) nr. 1451/2007, oxidul boric a fost evaluat în conformitate cu articolul 11 alineatul (2) din Directiva 98/8/CE în vederea utilizării pentru tipul de produs 8, produse de conservare a lemnului, astfel cum este definit în anexa V la Directiva 98/8/CE.

               (3)

               Țările de Jos au fost desemnate ca stat membru raportor și au prezentat Comisiei, la 7 iulie 2006, raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (4)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile acestei examinări au fost încorporate într-un raport de evaluare al Comitetului permanent pentru produse biocide din 20 februarie 2009.

               (5)

               Din analizele efectuate reiese că ar fi posibil ca produsele biocide folosite ca produse pentru conservarea lemnului și care conțin oxid boric să satisfacă cerințele prevăzute la articolul 5 din Directiva 98/8/CE. Prin urmare, este necesar să se includă oxidul boric în anexa I, pentru a garanta că autorizațiile emise de statele membre pentru produsele biocide folosite ca produse pentru conservarea lemnului și care conțin oxid boric pot fi acordate, modificate sau anulate în toate statele membre în conformitate cu articolul 16 alineatul (3) din Directiva 98/8/CE.

               (6)

               Cu toate acestea, au fost identificate riscuri inacceptabile pentru tratarea in situ a lemnului în exterior și pentru lemnul tratat expus intemperiilor. Prin urmare, nu ar trebui acordate autorizații pentru aceste utilizări, cu excepția cazului în care au fost prezentate date care demonstrează că produsele pot fi utilizate fără riscuri inacceptabile pentru mediu.

               (7)

               Nu toate utilizările potențiale au fost evaluate la nivelul Comunității. Prin urmare, este necesar ca statele membre să evalueze acele riscuri pentru sectoarele și grupele de populație care nu au fost abordate în mod reprezentativ în cadrul evaluării riscurilor la nivel comunitar și să se asigure, în momentul autorizării unui produs, că se iau măsuri adecvate sau se impun condiții specifice pentru a reduce riscurile identificate la un nivel acceptabil.

               (8)

               În urma concluziilor raportului de evaluare, este necesar să se solicite ca măsurile specifice de reducere a riscurilor să fie aplicate la nivelul autorizării produselor pentru acele produse care conțin oxid boric și sunt folosite ca produse de conservare a lemnului. În special, ar trebui să se ia măsuri corespunzătoare pentru a proteja solul și compartimentele mediului acvatic, deoarece au fost identificate riscuri inacceptabile pentru aceste compartimente în timpul evaluării. Produsele ar trebui să fie folosite cu echipamente specifice de protecție, atunci când riscul identificat pentru utilizatorii profesioniști sau industriali nu poate fi redus prin alte mijloace.

               (9)

               Este important ca dispozițiile prezentei directive să fie aplicate simultan în toate statele membre în vederea asigurării unui tratament egal pe piață al produselor biocide care conțin substanța activă oxid boric, precum și în vederea facilitării funcționării corespunzătoare a pieței produselor biocide în general.

               (10)

               Este necesar să se prevadă un interval de timp rezonabil înainte de includerea unei substanțe active în anexa I, pentru a permite statelor membre și părților interesate să se pregătească pentru a îndeplini noile cerințe și pentru a permite solicitanților care au întocmit un dosar să beneficieze în întregime de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (11)

               După includere, este necesar să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE și, în special, pentru a acorda, modifica sau anula autorizațiile pentru produsele biocide incluse la tipul de produs 8, care conțin oxid boric, pentru a se asigura că acestea respectă dispozițiile Directivei 98/8/CE.

               (12)

               Prin urmare, Directiva 98/8/CE ar trebui modificată în consecință.

               (13)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 31 august 2010 cel târziu, actele cu putere de lege, regulamentele și actele administrative necesare pentru a se conforma prezentei directive.
   Statele membre aplică aceste dispoziții începând cu 1 septembrie 2011.
   Atunci când statele membre adoptă actele menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care acestea le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 4 august 2009.

            Pentru Comisie

         Stavros DIMAS

            Membru al Comisiei

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      ANEXĂ
      Se introduce următoarea intrare „Nr. 23” în anexa I la Directiva 98/8/CE:

                     Nr.

                     Denumire comună

                     Denumire IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Termen limită pentru punerea în conformitate cu articolul 16 alineatul (3)
                     [exceptând produsele care conțin mai mult de o substanță activă, pentru care termenul limită de punere în conformitate cu articolul 16 alineatul (3) este cel prevăzut de ultima decizie de includere cu privire la substanțele active ale acestor produse]

                     Data expirării includerii

                     Tip de produs

                     Dispoziții specifice (1)

                     „23

                     Oxid boric

                     Trioxid de dibor
                     Nr. CE: 215-125-8
                     Nr. CAS: 1303-86-2

                     975 g/kg

                     1 septembrie 2011

                     31 august 2013

                     31 august 2021

                     8

                     În momentul examinării cererii de autorizare a unui produs, în conformitate cu articolul 5 și cu anexa VI, statele membre trebuie să evalueze, atunci când sunt relevante pentru un anumit produs, acele grupe de populație care pot fi expuse la produs și utilizările sau scenariile de expunere care nu au fost abordate în mod reprezentativ în evaluarea riscurilor la nivel comunitar.
                     În momentul acordării unei autorizări pentru un produs, statele membre evaluează riscurile și se asigură ulterior de faptul că au fost luate măsurile necesare sau că sunt impuse condiții specifice pentru a limita riscurile identificate.
                     Autorizările pentru produse pot fi acordate numai atunci când solicitările demonstrează că riscurile pot fi reduse la niveluri acceptabile.
                     Statele membre garantează că autorizările respectă următoarele condiții:

                                 1.

                                 Produsele autorizate pentru utilizări industriale și profesionale trebuie folosite cu echipamente de protecție adecvate, cu excepția cazului în care se poate demonstra în cererea de autorizare a produsului faptul că riscurile pentru utilizatorii profesioniști și/sau industriali se pot reduce la un nivel acceptabil prin alte mijloace.

                                 2.

                                 Ținând cont de riscurile identificate pentru sol și compartimentele mediului acvatic, produsele nu pot fi autorizate pentru o tratare in situ a lemnului în exterior sau pentru lemnul care va fi expus intemperiilor, cu excepția cazului în care sunt furnizate date care să demonstreze că produsele vor respecta cerințele articolului 5 și ale anexei VI, dacă este necesar prin intermediul unor măsuri corespunzătoare de reducere a riscurilor. În special, etichetele și/sau fișele de date de securitate ale produselor autorizate pentru uz industrial trebuie să indice faptul că lemnul proaspăt tratat trebuie să fie depozitat după tratare într-un loc acoperit și/sau pe o suprafață dură impermeabilă, în scopul prevenirii pierderilor directe pe sol sau în apă, și că eventualele pierderi trebuie să fie recuperate pentru reutilizare sau eliminare.”

         (1)  În vederea implementării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm


title: Directiva 2008/83/CE a Comisiei din 13 august 2008 de modificare a Directivei 2003/91/CE de stabilire a normelor de aplicare a dispozițiilor articolului 7 din Directiva 2002/55/CE a Consiliului privind numărul minim de caracteristici care trebuie examinate și condițiile minime necesare pentru examinarea anumitor soiuri de legume (Text cu relevanță pentru SEE)

text:
               14.8.2008

               RO

               Jurnalul Oficial al Uniunii Europene

               L 219/55

      DIRECTIVA 2008/83/CE A COMISIEI

   din 13 august 2008
   de modificare a Directivei 2003/91/CE de stabilire a normelor de aplicare a dispozițiilor articolului 7 din Directiva 2002/55/CE a Consiliului privind numărul minim de caracteristici care trebuie examinate și condițiile minime necesare pentru examinarea anumitor soiuri de legume
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (1), în special articolul 7 alineatul (2) literele (a) și (b),
   întrucât:

               (1)

               Directiva 2003/91/CE a Comisiei (2) a fost adoptată pentru a garanta că soiurile de legume pe care statele membre le includ în cataloagele lor naționale sunt conforme cu orientările stabilite de Oficiul Comunitar pentru Soiuri de Plante (OCSP) în ceea ce privește numărul minim de caracteristici care trebuie examinate și condițiile minime necesare pentru examinarea soiurilor, în măsura în care au fost stabilite astfel de orientări. În privința altor soiuri, directiva prevede că trebuie aplicate orientările Uniunii Internaționale pentru Protecția Noilor Soiuri de Plante (UPOV).

               (2)

               De atunci, OCSP și UPOV au formulat noi orientări pentru o serie de alte soiuri și le-au actualizat pe cele existente.

               (3)

               Prin urmare, Directiva 2003/91/CE ar trebui modificată în consecință.

               (4)

               Măsurile prevăzute în prezenta directivă sunt conforme cu avizul Comitetului permanent pentru semințe și material de înmulțire agricol, horticol și forestier,

         ADOPTĂ PREZENTA DIRECTIVĂ:
   Articolul 1
   Anexele I și II la Directiva 2003/91/CE se înlocuiesc cu textul anexei la prezenta directivă.
   Articolul 2
   În ceea ce privește examinările începute înainte de 1 noiembrie 2008, statele membre pot aplica Directiva 2003/91/CE în versiunea aplicabilă înainte de modificarea prin prezenta directivă.
   Articolul 3
   Statele membre adoptă și publică, până la 31 octombrie 2008 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte și un tabel de corespondență între respectivele acte și prezenta directivă.
   Statele membre aplică aceste dispoziții de la 1 noiembrie 2008.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Prezenta directivă se adresează statelor membre.

      Adoptată la Bruxelles, 13 august 2008.

            Pentru Comisie

         Androulla VASSILIOU

            Membru al Comisiei

      (1)  JO L 193, 20.7.2002, p. 33. Directivă modificată ultima dată prin Directiva 2006/124/CE a Comisiei (JO L 339, 6.12.2006, p. 12).

      (2)  JO L 254, 8.10.2003, p. 11. Directivă modificată ultima dată prin Directiva 2007/49/CE (JO L 195, 27.7.2007, p. 33).

      ANEXĂ
      „
            ANEXA I
            Lista soiurilor menționate la articolul 1 alineatul (2) litera (a) care trebuie să respecte protocoalele de testare ale OCSP

                        Denumire științifică

                        Denumire comună

                        Protocol OCSP

                           Allium cepa L. (grupul Cepa)

                        Ceapă și ceapă eșalotă tip «banană»

                        TP 46/1 din 14.6.2005

                           Allium cepa L. (grupul Aggregatum)

                        Ceapă eșalotă

                        TP 46/1 din 14.6.2005

                           Allium porrum L.

                        Praz

                        TP 85/1 din 15.11.2001

                           Allium sativum L.

                        Usturoi

                        TP 162/1 din 25.3.2004

                           Apium graveolens L.

                        Țelină

                        TP 82/1 din 13.3.2008

                           Apium graveolens L.

                        Țelină de rădăcină

                        TP 74/1 din 13.3.2008

                           Asparagus officinalis L.

                        Sparanghel

                        TP 130/1 din 27.3.2002

                           Brassica oleracea L.

                        Conopidă

                        TP 45/1 din 15.11.2001

                           Brassica oleracea L.

                        Broccoli

                        TP 151/2 din 21.3.2007

                           Brassica oleracea L.

                        Varză de Bruxelles

                        TP 54/2 din 1.12.2005

                           Brassica oleracea L.

                        Gulii

                        TP 65/1 din 25.3.2004

                           Brassica oleracea L.

                        Varză creață de Milano, varză albă, varză roșie

                        TP 48/2 din 1.12.2005

                           Brassica rapa L.

                        Varză chinezească

                        TP 105/1 din 13.3.2008

                           Capsicum annuum L.

                        Ardei

                        TP 76/2 din 21.3.2007

                           Cichorium endivia L.

                        Cicoare creață și scarola

                        TP 118/2 din 1.12.2005

                           Cichorium intybus L.

                        Cicoare industrială

                        TP 172/2 din 1.12.2005

                           Cichorium intybus L.

                        Andivă

                        TP 173/1 din 25.3.2004

                           Citrullus lanatus (Thunb.) Matsum. et Nakai

                        Pepene verde

                        TP 142/1 din 21.3.2007

                           Cucumis melo L.

                        Pepene galben

                        TP 104/2 din 21.3.2007

                           Cucumis sativus L.

                        Castravete cu fruct semilung și lung și castravete cu fruct scurt

                        TP 61/2 din 13.3.2008

                           Cucurbita pepo L.

                        Dovlecel

                        TP 119/1 din 25.3.2004

                           Cynara cardunculus L.

                        Anghinare și cardon

                        TP 184/1 din 25.3.2004

                           Daucus carota L.

                        Morcov și morcov furajer

                        TP 49/3 din 13.3.2008

                           Foeniculum vulgare Mill.

                        Fenicul

                        TP 183/1 din 25.3.2004

                           Lactuca sativa L.

                        Salată

                        TP 13/3 din 21.3.2007

                           Lycopersicon esculentum Mill.

                        Tomate

                        TP 44/3 din 21.3.2007

                           Petroselinum crispum (Mill.) Nyman ex A. W. Hill

                        Pătrunjel

                        TP 136/1 din 21.3.2007

                           Phaseolus coccineus L.

                        Fasole de Spania

                        TP 9/1 din 21.3.2007

                           Phaseolus vulgaris L.

                        Fasole pitică și fasole urcătoare

                        TP 12/2 din 1.12.2005

                           Pisum sativum L. (partim)

                        Mazăre cu bob zbârcit, mazăre cu bob neted și mazăre dulce

                        TP 7/1 din 6.11.2003

                           Raphanus sativus L.

                        Ridiche

                        TP 64/1 din 27.3.2002

                           Solanum melongena L.

                        Pătlăgele vinete

                        TP 117/1 din 13.3.2008

                           Spinacia oleracea L.

                        Spanac

                        TP 55/2 din 13.3.2008

                           Valerianella locusta (L.) Laterr.

                        Fetică

                        TP 75/2 din 21.3.2007

                           Vicia faba L. (partim)

                        Bob

                        TP Bob/1 din 25.3.2004

                           Zea mays L. (partim)

                        Porumb zaharat și porumb de floricele

                        TP 2/2 din 15.11.2001

                  Textul acestor protocoale este disponibil pe pagina web a OCSP (www.cpvo.europa.eu).

            ANEXA II
            Lista soiurilor menționate la articolul 1 alineatul (2) litera (b) care trebuie să respecte orientările de testare ale UPOV

                        Denumire științifică

                        Denumire comună

                        Orientare UPOV

                           Allium fistulosum L.

                        Ceapă de stufat

                        TG/161/3 din 1.4.1998

                           Allium schoenoprasum L.

                        Arpagic

                        TG/198/1 din 9.4.2003

                           Beta vulgaris L.

                        Sfeclă de pețiol sau mangold

                        TG/106/4 din 31.3.2004

                           Beta vulgaris L.

                        Sfeclă roșie

                        TG/60/7 din 9.4.2008

                           Brassica oleracea L.

                        Varză creață

                        TG/90/6 din 31.3.2004

                           Brassica rapa L.

                        Napi

                        TG/37/10 din 4.4.2001

                           Cichorium intybus L.

                        Cicoare cu frunză lată sau cicoare italiană

                        TG/154/3 din 18.10.1996

                           Cucurbita maxima Duchesne

                        Dovleac comestibil

                        TG/155/4 din 28.3.2007

                           Raphanus sativus L.

                        Ridiche neagră

                        TG/63/6 din 24.3.1999

                           Rheum rhabarbarum L.

                        Revent

                        TG/62/6 din 24.3.1999

                           Scorzonera hispanica L.

                        Scorțoneră

                        TG/116/3 din 21.10.1988

                  Textul acestor orientări poate fi consultat pe pagina web a UPOV (www.upov.int).
         ”


title: Directiva 2007/33/CE a Consiliului din 11 iunie 2007 privind combaterea nematozilor cu chisturi ai cartofului și de abrogare a Directivei 69/465/CEE

text:
               16.6.2007

               RO

               Jurnalul Oficial al Uniunii Europene

               L 156/12

      DIRECTIVA 2007/33/CE A CONSILIULUI

   din 11 iunie 2007
   privind combaterea nematozilor cu chisturi ai cartofului și de abrogare a Directivei 69/465/CEE
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European,
   întrucât:

               (1)

               De la adoptarea Directivei 69/465/CEE a Consiliului din 8 decembrie 1969 privind combaterea nematodului auriu al cartofului (1) s-au înregistrat evoluții semnificative în nomenclatura, caracteristicile biologice și epidemiologia speciilor și populațiilor de nematozi cu chisturi ai cartofului și în modul de repartizare a acestora.

               (2)

               Nematozii cu chisturi ai cartofului [Globodera pallida (Stone) Behrens (populații europene) și Globodera rostochiensis (Wollenweber) Behrens (populații europene)] sunt cunoscuți ca organisme dăunătoare pentru cartofi.

               (3)

               Dispozițiile Directivei 69/465/CEE au fost reexaminate și, în urma acestei reexaminări, au fost considerate insuficiente. Prin urmare, se impune adoptarea unor dispoziții mai cuprinzătoare.

               (4)

               Dispozițiile ar trebui să ia în considerare faptul că este nevoie de investigații oficiale care să garanteze că pe terenurile pe care sunt cultivați sau depozitați cartofii de sămânță destinați producției de culturi semincere de cartofi și anumite plante destinate producției de material de însămânțare nu există nematozi cu chisturi ai cartofului.

               (5)

               Ar trebui efectuate controale oficiale pe terenurile utilizate pentru producția de cartofi, altele decât cele utilizate pentru producția de culturi semincere de cartofi, pentru a determina distribuția nematozilor cu chisturi ai cartofului.

               (6)

               Ar trebui stabilite proceduri de prelevare și de testare pentru efectuarea acestor investigații și controale oficiale.

               (7)

               Ar trebui luate în considerare mijloacele de răspândire a agentului patogen.

               (8)

               Dispozițiile ar trebui să ia în considerare faptul că controlul nematozilor cu chisturi ai cartofului se face în mod tradițional prin rotația culturilor, fiind cunoscut faptul că absența culturii de cartofi pe o perioadă de mai mulți ani reduce în mod semnificativ populația de nematozi. Rotația culturilor a fost suplimentată recent prin utilizarea de soiuri de cartofi rezistenți.

               (9)

               De asemenea, statele membre ar trebui să poată lua măsuri suplimentare sau mai stricte, după caz, cu condiția să nu existe nicio piedică în calea circulației cartofilor pe teritoriul Comunității, cu excepția cazului în care se prevede astfel în Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a organismelor dăunătoare plantelor sau produselor vegetale și împotriva răspândirii lor în Comunitate (2). Astfel de măsuri ar trebui notificate Comisiei și celorlalte state membre.

               (10)

               Prin urmare, Directiva 69/465/CEE ar trebui abrogată.

               (11)

               Întrucât obiectivele prezentei directive, și anume determinarea repartizării nematozilor cu chisturi ai cartofului, pentru prevenirea răspândirii și pentru combaterea acestora, nu pot fi realizate în suficientă măsură de statele membre și, prin urmare, pot fi realizate mai bine la nivel comunitar datorită dimensiunii și efectelor acțiunii propuse, Comunitatea poate adopta măsuri în conformitate cu principiul subsidiarității, astfel cum este prevăzut la articolul 5 din tratat. În conformitate cu principiul proporționalității stabilit în același articol, prezenta directivă nu depășește ceea ce este necesar pentru atingerea acestor obiective.

               (12)

               Măsurile necesare pentru punerea în aplicare a prezentei directive ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor de exercitare a competențelor de executare conferite Comisiei (3),

         ADOPTĂ PREZENTA DIRECTIVĂ:
   CAPITOLUL I
   OBIECT ȘI DEFINIȚII
   Articolul 1
   Prezenta directivă stabilește măsurile care trebuie luate de către statele membre împotriva Globodera pallida (Stone) Behrens (populații europene) și Globodera rostochiensis (Wollenweber) Behrens (populații europene), denumite în continuare „nematozi cu chisturi ai cartofului”, în vederea determinării repartizării acestora, pentru prevenirea răspândirii și controlului acestora.
   Articolul 2
   În sensul prezentei directive se aplică următoarele definiții:

               (a)

               „oficial” sau „în mod oficial” înseamnă stabilit, autorizat sau efectuat de către organismele oficiale responsabile ale unui stat membru, astfel cum sunt definite la articolul 2 alineatul (1) litera (g) din Directiva 2000/29/CE;

               (b)

               „soiuri de cartofi rezistenți” înseamnă soiurile care după cultivare inhibă în mod semnificativ dezvoltarea unei anumite populații de nematozi cu chisturi ai cartofului;

               (c)

               „investigație” înseamnă o procedură metodică de stabilire a prezenței nematozilor cu chisturi ai cartofului pe suprafața unui teren;

               (d)

               „control” înseamnă o procedură metodică efectuată pe parcursul unei perioade determinate pentru stabilirea repartiției nematozilor cu chisturi ai cartofului pe teritoriul unui stat membru.

         Articolul 3
   (1)   Organismele oficiale responsabile ale unui stat membru stabilesc definiția unui teren în sensul prezentei directive, pentru a asigura omogenitatea condițiilor fitosanitare pe suprafața unui teren în ceea ce privește riscul de apariție a unor nematozi cu chisturi ai cartofului. În acest scop, aceste organisme iau în considerare principii științifice și statistici sănătoase, caracteristicile biologice ale nematozilor cu chisturi ai cartofului, cultivarea terenului și sistemele de producție specifice ale plantelor gazdă pentru nematozii cu chisturi ai cartofului de pe teritoriul statului membru respectiv. Criteriile detaliate pentru definirea unui teren sunt comunicate în mod oficial Comisiei și celorlalte state membre.
   (2)   Pot fi adoptate dispoziții suplimentare cu privire la criteriile de definire a unui teren, în conformitate cu procedura menționată la articolul 17 alineatul (2).
   CAPITOLUL II
   DEPISTAREA
   Articolul 4
   (1)   Statele membre dispun efectuarea de investigații oficiale pentru depistarea nematozilor cu chisturi ai cartofului pe terenurile pe suprafața cărora urmează să fie cultivate sau depozitate plantele enumerate la anexa I, destinate producției de material de însămânțare, sau cartofii de sămânță destinați producției de culturi semincere de cartofi.
   (2)   Investigația oficială prevăzută la alineatul (1) se efectuează în perioada dintre strânsul ultimei recolte de pe teren și plantarea plantelor sau a cartofilor de sămânță menționați la alineatul (1). Aceasta poate fi efectuată mai devreme, caz în care se pun la dispoziție probele documentate ale rezultatelor investigației respective, care confirmă că nu au fost depistați nematozi cu chisturi ai cartofului, iar cartofii și celelalte plante gazdă enumerate la punctul 1 din anexa I nu erau prezente în momentul investigației și nici nu au fost cultivate după investigație.
   (3)   Rezultatele altor investigații oficiale decât cele menționate la alineatul (1) și efectuate înainte de 1 iulie 2010 pot fi considerate probe în sensul alineatului (2).
   (4)   În cazul în care organismele oficiale responsabile ale unui stat membru au stabilit că nu există niciun risc de răspândire a nematozilor cu chisturi ai cartofului, investigația oficială menționată la alineatul (1) nu este necesară pentru:

               (a)

               plantarea plantelor enumerate la anexa I, destinate producției de material de însămânțare care urmează să fie utilizate în același loc de producție situat într-o zonă definită în mod oficial;

               (b)

               plantarea cartofilor de sămânță, destinați culturilor semincere de cartofi care urmează să fie utilizate în același loc de producție situat într-o zonă definită în mod oficial;

               (c)

               plantarea plantelor enumerate la punctul 2 din anexa I, destinate producției de material de însămânțare, în cazul în care plantele recoltate urmează să facă obiectul măsurilor aprobate oficial menționate la secțiunea III(A) din anexa III.

         (5)   Statele membre se asigură că rezultatele investigațiilor menționate la alineatele (1) și (3) sunt înregistrate oficial și sunt puse la dispoziția Comisiei.
   Articolul 5
   (1)   În cazul terenurilor pe suprafața cărora urmează să fie cultivați sau depozitați cartofi de sămânță sau plante enumerate la punctul 1 din anexa I, destinate producției de material de însămânțare, investigația oficială menționată la articolul 4 alineatul (1) cuprinde proceduri de prelevare și testare pentru depistarea nematozilor cu chisturi ai cartofului în conformitate cu anexa II.
   (2)   În cazul terenurilor pe suprafața cărora urmează să fie cultivate sau depozitate plantele enumerate la punctul 2 din anexa I destinate producției de material de însămânțare, investigația oficială menționată la articolul 4 alineatul (1) cuprinde proceduri de prelevare și testare pentru depistarea nematozilor cu chisturi ai cartofului în conformitate cu anexa II sau verificări astfel cum se prevede la secțiunea I din anexa III.
   Articolul 6
   (1)   Statele membre iau măsurile necesare astfel încât controalele oficiale să fie efectuate și pe terenurile utilizate pentru producția de cartofi, pe lângă cele destinate producției de culturi semincere de cartofi, în vederea determinării repartizării nematozilor cu chisturi ai cartofului.
   (2)   Controalele oficiale cuprind proceduri de prelevare și testare pentru depistarea nematozilor cu chisturi ai cartofului în conformitate cu punctul 2 din anexa II și se efectuează în conformitate cu secțiunea II din anexa III.
   (3)   Rezultatele controalelor oficiale sunt notificate în scris Comisiei în conformitate cu secțiunea II din anexa III.
   Articolul 7
   În cazul în care, în urma investigației oficiale menționate la articolul 4 alineatul (1) și a celorlalte investigații oficiale menționate la articolul 4 alineatul (3), nu sunt depistați nematozi cu chisturi ai cartofului, organismele oficiale responsabile ale statului membru respectiv se asigură că această informație este înregistrată în mod oficial.
   Articolul 8
   (1)   Atunci când pe parcursul investigației oficiale menționate la articolul 4 alineatul (1) se constată infestarea unui teren cu nematozi cu chisturi ai cartofului, organismele oficiale responsabile ale statului membru respectiv se asigură că această informație este înregistrată în mod oficial.
   (2)   Atunci când pe parcursul controlului oficial menționat la articolul 6 alineatul (1) se constată infestarea unui teren cu nematozi cu chisturi ai cartofului, organismele oficiale responsabile ale statului membru respectiv se asigură că această informație este înregistrată în mod oficial.
   (3)   Cartofii sau plantele enumerate la anexa I care provin de pe un teren care a fost înregistrat oficial ca fiind infestat cu nematozi cu chisturi ai cartofului în conformitate cu alineatul (1) sau (2) din prezentul articol, sau care au intrat în contact cu solul în care au fost depistați nematozi cu chisturi ai cartofului, sunt în mod oficial declarate contaminate.
   CAPITOLUL III
   MĂSURI DE COMBATERE
   Articolul 9
   (1)   Statele membre dispun ca pe suprafața unui teren care a fost înregistrat în mod oficial ca fiind infestat în conformitate cu articolul 8 alineatul (1) sau articolul 8 alineatul (2):

               (a)

               să nu fie plantați cartofi destinați producției de culturi semincere de cartofi, și

               (b)

               să nu fie plantată sau depozitată niciuna dintre plantele enumerate la anexa I, destinate replantării. Cu toate acestea, plantele enumerate la punctul 2 din anexa I pot fi plantate pe terenul respectiv, cu condiția ca aceste plante să facă obiectul unor măsuri aprobate oficial în conformitate cu secțiunea III(A) din anexa III, astfel încât să nu existe niciun risc identificabil de răspândire a nematozilor cu chisturi ai cartofului.

         (2)   În cazul terenurilor care urmează să fie utilizate pentru plantarea cartofilor, în afara celor destinate producției de culturi semincere de cartofi, înregistrate în mod oficial ca fiind infestate, în conformitate cu articolul 8 alineatul (1) sau (2), organismele oficiale responsabile din statele membre dispun ca aceste terenuri să facă obiectul unui program oficial de combatere care vizează cel puțin suprimarea nematozilor cu chisturi ai cartofului.
   Programul prevăzut la alineatul (2) din prezentul articol ia în considerare sistemele specifice de producție și de comercializare ale plantelor gazdă pentru nematozii cu chisturi ai cartofului din statul membru respectiv, caracteristicile populațiilor prezente de nematozi cu chisturi ai cartofului, utilizarea soiurilor de cartofi rezistenți cu cel mai înalt grad de rezistență disponibile în conformitate cu secțiunea I din anexa IV și alte măsuri, după caz. Acest program este notificat în scris Comisiei și celorlalte state membre în vederea garantării unor nivele comparabile de asigurare între statele membre.
   Gradul de rezistență al altor soiuri de cartofi în afară de cele deja notificate în conformitate cu articolul 10 alineatul (1) din Directiva 69/465/CEE este cuantificat conform baremului standard de punctare prevăzut la secțiunea I din anexa IV din prezenta directivă. Testarea rezistenței se desfășoară în conformitate cu protocolul prevăzut la secțiunea II din anexa IV din prezenta directivă.
   Articolul 10
   (1)   Statele membre dispun ca pentru cartofii sau plantele enumerate la anexa I care au fost desemnate ca fiind contaminate în conformitate cu articolul 8 alineatul (3):

               (a)

               în cazul cartofilor de sămânță și al plantelor gazdă enumerați la punctul 1 din anexa I, aceștia se cultivă numai dacă au fost decontaminați sub supravegherea organismelor oficiale responsabile ale statului membru respectiv, prin aplicarea unei metode corespunzătoare adoptate în conformitate cu alineatul (2) din prezentul articol, pe baza unor dovezi științifice conform cărora nu există niciun risc de răspândire a nematozilor cu chisturi ai cartofului;

               (b)

               în cazul cartofilor destinați prelucrării industriale sau sortării, aceștia fac obiectul unor măsuri aprobate oficial, în conformitate cu secțiunea III(B) din anexa III;

               (c)

               în cazul plantelor enumerate la punctul 2 din anexa I, acestea se plantează numai dacă au făcut obiectul unor măsuri aprobate oficial în conformitate cu secțiunea III(A) din anexa III, astfel încât să nu mai fie contaminate.

         (2)   Specificațiile metodelor menționate la alineatul (1) litera (a) din prezentul articol se adoptă în conformitate cu procedura menționată la articolul 17 alineatul (2).
   Articolul 11
   (1)   Fără a aduce atingere articolului 16 alineatul (1) din Directiva 2000/29/CE, statele membre dispun ca suspiciunea de apariție sau prezența confirmată a unor nematozi cu chisturi ai cartofului pe teritoriul lor, rezultând dintr-o defecțiune sau o modificare a eficacității unui soi de cartof rezistent, care are legătură cu o modificare neobișnuită a componenței speciilor de nematozi, a patotipurilor sau a grupului de virulență să fie raportată organismelor oficiale responsabile ale acestora.
   (2)   Pentru toate cazurile raportate în conformitate cu alineatul (1), statele membre prevăd ca speciile de nematozi cu chisturi ai cartofului și, după caz, patotipul sau grupul de virulență respectiv să fie investigate și confirmate prin aplicarea metodelor corespunzătoare.
   (3)   Detaliile privind confirmările la care se face referire la alineatul (2) sunt transmise în scris Comisiei și celorlalte state membre anual până la 31 decembrie.
   (4)   Metodele corespunzătoare menționate la alineatul (2) din prezentul articol pot fi adoptate în conformitate cu procedura prevăzută la articolul 17 alineatul (2).
   Articolul 12
   Anual, până la 31 ianuarie, statele membre notifică în scris Comisiei și celorlalte state membre o listă cu toate soiurile noi de cartofi pe care le-au descoperit prin testări oficiale ca fiind rezistente la nematozii cu chisturi ai cartofului. Acestea precizează speciile, patotipurile, grupurile de virulență sau populațiile la care sunt rezistente aceste soiuri, gradul de rezistență și anul stabilirii acesteia.
   Articolul 13
   În cazul în care, după luarea măsurilor aprobate oficial la care se face referire la secțiunea III(C) din anexa III, nu se confirmă prezența nematozilor cu chisturi ai cartofului, organismele oficiale responsabile din statul membru respectiv se asigură că registrul oficial menționat la articolul 4 alineatul (5), articolul 8 alineatele (1) și (2) este actualizat și că sunt revocate orice restricții impuse terenului.
   Articolul 14
   Fără a aduce atingere articolelor 3 și 5 din Directiva 2000/29/CE, statele membre pot autoriza derogări de la măsurile prevăzute la articolele 9 și 10 din prezenta directivă în conformitate cu dispozițiile stabilite de Directiva 95/44/CE a Comisiei din 26 iulie 1995 de stabilire a condițiilor în care anumite organisme dăunătoare, plante, produse din plante și alte elemente enumerate în anexele I-V din Directiva 77/93/CEE a Consiliului pot fi introduse și puse în circulație în Comunitate sau în anumite zone protejate ale acesteia, pentru testări sau în scopuri științifice și pentru lucrări pe selecții de soiuri de plante (4), pentru testări sau în scopuri științifice și pentru lucrări pe selecții de soiuri de plante.
   CAPITOLUL IV
   DISPOZIȚII GENERALE ȘI FINALE
   Articolul 15
   Statele membre pot adopta în privința producției proprii măsuri suplimentare sau mai stricte necesare pentru combaterea nematozilor cu chisturi ai cartofului sau pentru prevenirea răspândirii acestora, în măsura în care sunt în conformitate cu Directiva 2000/29/CE.
   Aceste măsuri sunt notificate în scris Comisiei și celorlalte state membre.
   Articolul 16
   Modificările la anexe, care urmează să fie aduse în contextul evoluției cunoștințelor științifice sau tehnice, se adoptă în conformitate cu procedura menționată la articolul 17 alineatul (2).
   Articolul 17
   (1)   Comisia este asistată de Comitetul permanent pentru sănătatea plantelor, denumit în continuare „comitetul”.
   (2)   În cazul în care se face trimitere la prezentul alineat, se aplică articolele 5 și 7 din Decizia 1999/468/CE.
   Termenul prevăzut la articolul 5 alineatul (6) din Decizia 1999/468/CE se fixează la trei luni.
   Articolul 18
   (1)   Până la 30 iunie 2010 statele membre adoptă și publică actele cu putere de lege și actele administrative necesare în vederea respectării prezentei directive. Statele membre comunică de îndată Comisiei textele acestor dispoziții, precum și un tabel de corespondență între aceste dispoziții și prezenta directivă.
   Statele membre aplică aceste dispoziții de la 1 iulie 2010.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 19
   Directiva 69/465/CEE se abrogă de la 1 iulie 2010.
   Articolul 20
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Prezenta directivă se adresează statelor membre.

      Adoptată la Luxemburg, 11 iunie 2007.

            Pentru Consiliu,

            Președintele

         H. SEEHOFER

      (1)  JO L 323, 24.12.1969, p. 3. Directivă, astfel cum a fost modificată ultima dată prin Actul de aderare din 1994.

      (2)  JO L 169, 10.7.2000, p. 1. Directivă, astfel cum a fost modificată ultima dată prin Directiva 2006/35/CE a Comisiei (JO L 88, 25.3.2006, p. 9).

      (3)  JO L 184, 17.7.1999, p. 23. Directivă, astfel cum a fost modificată ultima dată prin Decizia 2006/512/CE (JO L 200, 22.7.2006, p. 11).

      (4)  JO L 184, 3.8.1995, p. 34. Directivă, astfel cum a fost modificată ultima dată prin Directiva 97/46/CE a Comisiei (JO L 204, 31.7.1997, p. 43).

      ANEXA I
      Lista plantelor menționate la articolul 4 alineatele (1), (2) și (4), articolul 5 alineatele (1) și (2), articolul 8 alineatul (3), articolul 9 alineatul (1) litera (b) și articolul 10 alineatul (1)

                  1.

                  Plante gazdă cu rădăcini:

                                 Capsicum spp.,

                                 Lycopersicon lycopersicum (L.) Karsten ex Farw.,

                                 Solanum melongena L.

                  2.

                              (a)

                              Alte plante cu rădăcini:

                                             Allium porrum L.,

                                             Beta vulgaris L.,

                                             Brassica spp.,

                                             Fragaria L.,

                                             Asparagus officinalis L.

                              (b)

                              Bulbii, tuberculii și rizomii care nu fac obiectul măsurilor aprobate oficial menționate la secțiunea III(A) din anexa III, cultivați în sol și destinați plantării, în afara celor care prezintă dovada pe ambalaj sau prin alte mijloace că sunt destinați comercializării către consumatori finali, care nu sunt implicați în producția profesională de plante sau de flori tăiate, aparținând speciilor:

                                             Allium ascalonicum L.,

                                             Allium cepa L.,

                                             Dahlia spp.,

                                             Gladiolus Tourn. Ex L.,

                                             Hyacinthus spp.,

                                             Iris spp.,

                                             Lilium spp.,

                                             Narcissus L.,

                                             Tulipa L.

      ANEXA II

                  1.

                  Cu referire la prelevarea și testarea pentru investigațiile oficiale menționate la articolul 5 alineatele (1) și (2):

                              (a)

                              prelevarea cuprinde o prelevare de sol cu o rată standard de cel puțin 1 500 ml sol/ha colectată de preferință de la cel puțin 100 de cuiburi/ha, pe raza unei grile dreptunghiulare cu o lățime de cel puțin 5 metri și o lungime de maxim 20 metri între punctele de prelevare care acoperă întreg terenul. Întregul eșantion se utilizează pentru o examinare aprofundată, și anume extracție de chisturi, identificarea speciilor și, după caz, determinarea patotipului/grupului de virulență;

                              (b)

                              testarea cuprinde metodele de extracție a nematozilor cu chisturi ai cartofului descrise în procedurile fitosanitare corespunzătoare sau protocoalele de diagnostic pentru Globodera pallida și Globodera rostochiensis: standarde EPPO.

                  2.

                  În ceea ce privește prelevarea și testarea pentru controalele oficiale menționate la articolul 6 alineatul (2):

                              (a)

                              prelevarea constă în:

                                          —

                                          procedura de prelevare descrisă la punctul 1 cu o rată minimă de prelevare de sol de cel puțin 400 ml/ha;

                                    sau

                                          —

                                          prelevarea concentrată de cel puțin 400 ml de sol după examinarea vizuală a rădăcinilor, în cazul în care apar simptome vizibile;

                                    sau

                                          —

                                          prelevarea după recoltă a cel puțin 400 ml de sol în care au fost cultivați cartofii, cu condiția ca terenul pe care au fost cultivați să poată fi identificat;

                              (b)

                              testarea constă în procedura menționată la punctul 1.

                  3.

                  Prin derogare, rata de prelevare standard menționată la punctul 1 poate fi redusă la minimum 400 ml de sol/ha cu condiția:

                              (a)

                              să existe probe documentate că niciunul dintre soiurile de cartofi sau alte plante gazdă enumerate la punctul 1 din anexa I nu a fost cultivat și nu a fost prezent pe terenul respectiv pe o perioadă de șase ani înainte de investigația oficială;

                        sau

                              (b)

                              să nu fi fost depistați nematozi cu chisturi ai cartofului pe parcursul ultimelor două investigații oficiale succesive prin prelevări de 1 500 ml sol/ha și după primele investigații oficiale să nu fi fost cultivat niciun soi de cartof sau de altă plantă gazdă dintre cele enumerate la punctul 1 din anexa I, în afara celor pentru care se solicită o investigație oficială în conformitate cu articolul 4 alineatul (1);

                        sau

                              (c)

                              să nu fi fost depistați, pe parcursul ultimei investigații oficiale, nematozi cu chisturi ai cartofului sau nematozi cu chisturi ai cartofului fără conținut viu care trebuie să fi constat în eșantioane de cel puțin 1 500 ml sol/ha și de la ultima investigație oficială să nu fi fost cultivat pe terenul respectiv niciun soi de cartof sau de altă plantă gazdă dintre cele enumerate la punctul 1 din anexa I, în afara celor pentru care se solicită o investigație oficială în conformitate cu articolul 4 alineatul (1).

                        Rezultatele altor investigații oficiale efectuate înainte de 1 iulie 2010 pot fi considerate investigații oficiale în conformitate cu literele (b) și (c).

                  4.

                  Prin derogare, rata de prelevare menționată la punctele 1 și 3 poate fi redusă în cazul terenurilor care depășesc 8 ha și respectiv 4 ha:

                              (a)

                              în cazul ratei standard menționate la punctul 1, primele 8 ha sunt prelevate la rata specificată în acel alineat, însă aceasta poate fi redusă pentru fiecare hectar suplimentar la minimum 400 ml sol/ha;

                              (b)

                              în cazul ratei reduse menționate la punctul 3, primele 4 ha sunt prelevate la rata specificată în acel alineat, însă aceasta poate fi redusă mai mult, pentru fiecare hectar suplimentar, la minimum 200 ml sol/ha.

                  5.

                  Utilizarea unui eșantion de dimensiuni reduse, conform mențiunii de la punctele 3 și 4, poate fi continuată în investigațiile oficiale următoare menționate la articolul 4 alineatul (1) până când sunt depistați nematozii cu chisturi ai cartofului pe terenul în cauză.

                  6.

                  Prin derogare, dimensiunea standard a eșantionului de sol menționat la punctul 1 poate fi redusă la minimum 200 ml sol/ha, cu condiția ca terenul să fie situat într-o zonă declarată necontaminată de nematozi cu chisturi ai cartofului și care este desemnată, întreținută și controlată în conformitate cu standardele internaționale pentru măsuri fitosanitare. Detaliile cu privire la astfel de zone sunt notificate oficial în scris Comisiei și celorlalte state membre.

                  7.

                  În toate cazurile, dimensiunea minimă a unui eșantion de sol este de 100 de ml sol/teren.

      ANEXA III
      SECȚIUNEA I
      VERIFICAREA
      Referitor la articolul 5 alineatul (2), investigația oficială menționată la articolul 4 alineatul (1) stabilește ca în momentul verificării să fie îndeplinite unul dintre următoarele criterii:

                  —

                  să nu existe un istoric al prezenței nematozilor cu chisturi ai cartofului în ultimii 12 ani, pe baza rezultatelor testărilor aprobate oficial;

            sau

                  —

                  prezentarea unui istoric al culturilor din care să reiasă că niciunul dintre soiurile de cartofi sau de alte plante gazdă dintre cele enumerate la punctul 1 din anexa I nu a fost cultivat pe terenul respectiv în ultimii 12 ani.

            SECȚIUNEA II
      CONTROALE
      Controalele oficiale menționate la articolul 6 alineatul (1) se efectuează pe cel puțin 0,5 % din suprafața utilizată în anul respectiv pentru producția de cartofi, pe lângă cele destinate producției de culturi semincere de cartofi. Rezultatele controalelor sunt notificate Comisiei până la 1 aprilie pentru perioada precedentă de douăsprezece luni.
      SECȚIUNEA III
      MĂSURI OFICIALE

                  (A)

                  Măsurile aprobate oficial, menționate la articolul 4 alineatul (4) litera (c), articolul 9 alineatul (1) litera (b), articolul 10 alineatul (1) litera (c) și la alineatul 2b din anexa I, sunt următoarele:

                              1.

                              dezinfestarea prin metode corespunzătoare, astfel încât să nu existe niciun risc identificabil de răspândire a nematozilor cu chisturi ai cartofului;

                              2.

                              eliminarea solului prin spălare sau periere până când nu mai există practic nicio particulă de sol, astfel încât să nu existe niciun risc identificabil de răspândire a nematozilor cu chisturi ai cartofului.

                  (B)

                  Măsurile aprobate oficial, menționate la articolul 10 alineatul (1) litera (b), constau în dotarea unei instalații de prelucrare sau de sortare cu proceduri de eliminare a deșeurilor corespunzătoare și aprobate oficial, pentru care s-a stabilit că nu există niciun risc de răspândire a nematozilor cu chisturi ai cartofului.

                  (C)

                  Măsurile aprobate oficial la care se face trimitere la articolul 13 constau într-o re-prelevare oficială a terenului înregistrat oficial ca fiind infestat, conform mențiunii de la articolul 8 alineatul (1) sau (2) și în testarea printr-una dintre metodele specificate la anexa II, după o perioadă de minimum 6 ani începând de la confirmarea fără echivoc a prezenței nematozilor cu chisturi ai cartofului, sau de la creșterea ultimei culturi de cartofi. Această perioadă poate fi redusă la minimum 3 ani, în cazul în care au fost luate măsuri corespunzătoare de control aprobate în mod oficial.

      ANEXA IV
      SECȚIUNEA I
      GRADUL DE REZISTENȚĂ
      Gradul de sensibilitate a cartofilor la nematozii cu chisturi ai cartofului este cuantificat în funcție de următorul barem standard de punctare în conformitate cu articolul 9 alineatul (2).
      Nota 9 indică gradul de rezistență cel mai ridicat.

                  Sensibilitate relativă (%)

                  Punctaj

                  < 1

                  9

                  1,1-3

                  8

                  3,1-5

                  7

                  5,1-10

                  6

                  10,1-15

                  5

                  15,1-25

                  4

                  25,1-50

                  3

                  50,1-100

                  2

                  > 100

                  1

            SECȚIUNEA II
      PROTOCOL PENTRU TESTAREA REZISTENȚEI

                  1.

                  Testarea are loc într-o instalație de carantină, fie afară, în sere, sau în camere climatizate.

                  2.

                  Testările se fac în vase care conțin cel puțin un litru de sol fiecare (sau de substrat corespunzător).

                  3.

                  Temperatura solului pe parcursul testării nu depășește 25 °C și se asigură alimentarea corespunzătoare cu apă.

                  4.

                  Atunci când se plantează un soi de testare sau de control se utilizează un fragment de cartof cu un ochi pentru fiecare soi de testare sau de control. Se recomandă eliminarea tuturor tulpinilor, cu excepția uneia.

                  5.

                  Soiul de cartofi „Désirée” este utilizat în fiecare test ca soiul de control cu sensibilitate standard. Soiurile de control cu sensibilitate maximă care au relevanță la nivel local pot fi introduse sub formă de verificări interne. Soiul de control cu sensibilitate standard poate fi schimbat în cazul în care studiul arată că există alte soiuri mai potrivite ori mai accesibile.

                  6.

                  Următoarele populații standard de nematozi cu chisturi ai cartofului sunt utilizate contra patotipurilor Ro1, Ro5, Pa1 și Pa3:

                              Ro1: populația Ecosse

                              Ro5: populația Harmerz

                              Pa1: populația Scottish

                              Pa3: populația Chavornay

                        Pot fi introduse și alte populații de nematozi cu chisturi ai cartofului cu relevanță la nivel local.

                  7.

                  Identitatea populației standard utilizate este verificată prin utilizarea metodelor corespunzătoare. Se recomandă utilizarea în experimentele de testare a cel puțin două soiuri rezistente sau a două clone cu standarde diferențiale a căror capacitate de rezistență este cunoscută.

                  8.

                  Inocularea de nematozi cu chisturi ai cartofului (populație inițială Pi) este formată în total din 5 ouă și puieți contagioși pe ml de sol. Se recomandă ca numărul de nematozi cu chisturi ai cartofului care trebuie inoculați pe ml de sol să fie determinat în cadrul experimentelor de eclozare. Nematozii cu chisturi ai cartofului pot fi inoculați sub formă de chisturi sau combinați sub formă de ouă și puieți în suspensie.

                  9.

                  Viabilitatea conținutului chistului de nematozi cu chisturi ai cartofului utilizat ca sursă de inoculare este de cel puțin 70 %. Se recomandă ca chisturile să aibă o vârstă cuprinsă între 6 și 24 de luni și să fie păstrate cel puțin 4 luni la o temperatură de 4 °C chiar înainte de utilizare.

                  10.

                  Se utilizează cel puțin 4 dubluri (vase) pentru fiecare combinație de populație de nematozi cu chisturi ai cartofului și de soi de cartof supus testării. Se recomandă utilizarea a cel puțin 10 dubluri pentru soiul de control cu sensibilitate standard.

                  11.

                  Durata testării este de cel puțin 3 luni, iar maturitatea femelelor în creștere este verificată înainte de întreruperea experimentului.

                  12.

                  Chisturile din nematozii cu chisturi ai cartofului din cele 4 dubluri sunt extrase și numărate separat pentru fiecare vas.

                  13.

                  Populația finală (Pf) de la sfârșitul testului de rezistență din soiul de control cu sensibilitate standard este determinată prin numărarea tuturor chisturilor de la toate dublurile și a ouălor și a puieților de la cel puțin 4 dubluri.

                  14.

                  Se ajunge la un factor de înmulțire de cel puțin 20 × (Pf/Pi) la soiul de control cu sensibilitate standard.

                  15.

                  Coeficientul de variație (CV) al soiului de control cu sensibilitate standard nu depășește 35 %.

                  16.

                  Sensibilitatea relativă a soiului de cartofi supus testării față de soiul de control cu sensibilitate standard este determinată și exprimată sub formă de procent prin aplicarea următoarei formule:
                  Pfsoiul testat/Pfsoiul de control cu sensibilitate standard × 100 %.

                  17.

                  În cazul în care un soi de cartofi testat prezintă o sensibilitate relativă de peste 3 %, numărarea chisturilor este suficientă. În cazurile în care sensibilitatea relativă este sub 3 %, pe lângă chisturi sunt numărate și ouăle și puieții.

                  18.

                  În cazul în care rezultatele testelor din primul an indică o sensibilitate maximă a unui soi față de un patotip, nu este necesară repetarea testelor în anul următor.

                  19.

                  Rezultatele testelor sunt confirmate de cel puțin un alt experiment efectuat în alt an. Media aritmetică a sensibilității relative din cei 2 ani este utilizată pentru obținerea punctajului în conformitate cu baremul standard de punctare.


title: Directiva 93/94/CEE a Consiliului din 29 octombrie 1993 privind locul de fixare a plăcuței de înmatriculare din spate la vehiculele cu două sau trei roți

text:
               07/Volumul 03

               RO

               Jurnalul Ofícial al Uniunii Europene

               112

         31993L0094

               L 311/83

               JURNALUL OFÍCIAL AL UNIUNII EUROPENE

      DIRECTIVA 93/94/CEE A CONSILIULUI

   din 29 octombrie 1993
   privind locul de fixare a plăcuței de înmatriculare din spate la vehiculele cu două sau trei roți
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100a,
   având în vedere Directiva 92/61/CEE a Consiliului din 30 iunie 1992 privind omologarea autovehiculelor cu două sau trei roți (1),
   având în vedere propunerea Comisiei (2),
   în cooperare cu Parlamentul European (3),
   având în vedere avizul Comitetului Economic și Social (4),
   întrucât piața internă reprezintă o zonă fără frontiere interne în care este asigurată libera circulație a mărfurilor, persoanelor, serviciilor și capitalului; întrucât trebuie adoptate măsurile necesare funcționării pieței interne;
   întrucât, în ceea ce privește locul de fixare a plăcuței de înmatriculare din spate, în fiecare stat membru autovehiculele cu două sau trei roți trebuie să prezinte anumite caracteristici tehnice stabilite prin dispoziții obligatorii care diferă de la un stat la altul; întrucât, ca urmare a diferențelor dintre ele, aceste dispoziții reprezintă un obstacol în calea comerțului la nivel comunitar;
   întrucât aceste piedici în calea funcționării pieței interne pot fi înlăturate dacă statele membre adoptă aceleași cerințe în locul normelor lor interne;
   întrucât este necesar să se elaboreze cerințe armonizate privind locul de fixare a plăcuței de înmatriculare din spate la autovehiculele cu două sau trei roți, pentru a permite aplicarea, pentru fiecare astfel de vehicul, a procedurilor de omologare a vehiculelor și a componentelor, stabilite în Directiva 92/61/CEE;
   întrucât obiectivul prezentei directive nu este armonizarea dimensiunilor plăcuțelor de înmatriculare utilizate în statele membre; întrucât statele membre trebuie să se asigure, prin urmare, că plăcuțele de înmatriculare care ies în afară nu reprezintă un pericol pentru utilizatori, fără ca aceasta să necesite, totuși, modificări în ceea ce privește construcția vehiculului;
   întrucât, date fiind amploarea și impactul acțiunii propuse în sectorul respectiv, măsurile comunitare reglementate de prezenta directivă sunt necesare, chiar esențiale, pentru atingerea obiectivului avut în vedere, și anume instituirea omologării vehiculelor la nivel comunitar; întrucât acest obiectiv nu poate fi atins cu rezultate optime de statele membre în mod individual,
   ADOPTĂ PREZENTA DIRECTIVĂ:
   Articolul 1
   Prezenta directivă și anexa la prezenta directivă se aplică locului de fixare a plăcuței de înmatriculare din spate la toate tipurile de vehicule astfel cum sunt definite în articolul 1 din Directiva 92/61/CEE.
   Articolul 2
   Procedura de acordare a omologării componentelor în ceea ce privește locul de fixare a plăcuței de înmatriculare din spate la autovehiculele cu două sau trei roți și condițiile care reglementează libera circulație a acestor vehicule sunt cele stabilite în capitolele II și III din Directiva 92/61/CEE.
   Articolul 3
   Modificările necesare pentru adaptarea cerințelor din anexe la progresul tehnic se adoptă în conformitate cu procedura prevăzută în articolul 13 din Directiva 70/156/CEE (5).
   Articolul 4
   (1)   Statele membre adoptă și publică dispozițiile necesare aducerii la îndeplinire a prezentei directive până la 1 mai 1995. Statele membre informează imediat Comisia cu privire la aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   De la data menționată la primul paragraf, statele membre nu pot interzice, din motive referitoare la locul de fixare a plăcuței de înmatriculare din spate, punerea în circulație a vehiculelor care sunt conforme cu prezenta directivă.
   Statele membre aplică dispozițiile menționate în primul paragraf de la 1 noiembrie 1995.
   (2)   Statele membre comunică Comisiei textul dispozițiilor de drept intern pe care le adoptă în domeniul reglementat de prezenta directivă.
   Articolul 5
   Prezenta directivă se adresează statelor membre.

      Adoptată la Bruxelles, 29 octombrie 1993.

            Pentru Consiliu

            Președintele

         R. URBAIN

      (1)  JO L 225, 10.8.1992, p. 72.

      (2)  JO C 293, 9.11.1992, p. 38.

      (3)  JO C 337, 21.12.1992, p. 104 și Decizia din 27 octombrie 1993 (nepublicată încă în Jurnalul Oficial).

      (4)  JO C 73, 15.3.1993, p. 22.

      (5)  JO L 42, 23.2.1970, p. 1, astfel cum a fost modificată ultima dată prin Directiva 92/53/CEE (JO L 225, 10.8.1992, p. 1).
   ANEXĂ
   1.   DIMENSIUNI
   Dimensiunile locului de fixare a plăcuței de înmatriculare din spate la autovehiculele cu două sau trei roți (1) sunt următoarele:
   1.1.   Motorete și cvadricicluri ușoare

   1.1.1.   Lățime: 100 mm;
   1.1.2.   Înălțime: 175 mm;
   sau
   1.1.3.   Lățime: 145 mm;
   1.1.4.   Înălțime: 125 mm.
   1.2.   Motociclete, tricicluri cu o putere maximă de 15 kW și alte cvadricicluri decât cvadriciclurile ușoare:
   1.2.1.   Lățime: 280 mm;
   1.2.2.   Înălțime: 210 mm.
   1.3.   Tricicluri cu o putere maximă mai mare de 15 kW:
   1.3.1.   Se aplică dispozițiile pentru autoturisme prevăzute în Directiva 70/222/CEE.
   2.   LOCALIZARE GENERALĂ
   Locul de amplasare a plăcuței de înmatriculare din spate la motociclete, motociclete cu ataș sau tricicluri trebuie să fie situat în spatele vehiculului, astfel încât:
   2.1.1.   plăcuța să poată fi amplasată între planurile longitudinale care trec prin părțile exterioare ale vehiculului.
   3.   ÎNCLINARE
   Plăcuța de înmatriculare din spate:
   3.1.1.   trebuie să fie perpendiculară pe planul longitudinal median al vehiculului;
   3.1.2.   poate fi înclinată față de verticală cu un unghi de maximum 30o atunci când plăcuța de fixare a numărului de înmatriculare este orientată în sus;
   3.1.3.   poate fi înclinată cu un unghi de maximum 15o față de verticală atunci când plăcuța de fixare a numărului de înmatriculare este orientată în jos.
   4.   ÎNĂLȚIME MAXIMĂ
   4.1.   Nici un punct din locul de fixare a plăcuței de înmatriculare nu trebuie să se afle la mai mult de 1,5 m deasupra solului atunci când vehiculul este încărcat (masă proprie plus o masă de 75 kg).
   5.   ÎNĂLȚIME MINIMĂ
   5.1.   Nici un punct din locul de fixare a plăcuței de înmatriculare nu trebuie să se afle la mai puțin de 0,20 m deasupra solului, sau la o distanță deasupra solului mai mică decât raza roții dacă aceasta este mai mică de 0,20 m, când vehiculul este încărcat (masă proprie plus o masă de 75 kg).
   6.   VIZIBILITATE GEOMETRICĂ
   6.1.   Locul de fixare a plăcuței trebuie să fie vizibil într-un spațiu delimitat de două diedre: unul cu o margine orizontală definită de două planuri care trec prin marginea superioară și cea inferioară a locului de fixare a plăcuței și ale cărui unghiuri față de orizontală sunt prezentate în figura 1; celălalt cu o margine verticală perceptibilă definită de două planuri care trec prin fiecare parte a plăcuței, ale cărui unghiuri față de planul longitudinal median al vehiculului sunt prezentate în figura 2.

      (1)  În cazul motoretelor, aceasta este orice plăcuță de înmatriculare și/sau identificare.
   Apendice 1
   Document informativ privind locul de fixare a plăcuței de înmatriculare din spate la un tip de autovehicul cu două sau trei roți
   (se atașează la cererea de omologare a componentelor în cazul în care aceasta este prezentată separat de cererea de omologare a vehiculului)
   Nr. de ordine (atribuit de solicitant): …
   Cererea de omologare a componentelor în ceea ce privește locul de fixare a plăcuței de înmatriculare din spate la un tip de autovehicul cu două sau trei roți trebuie să conțină informațiile prevăzute în anexa II la Directiva 92/61/CEE a Consiliului:

               —

               partea A punctele:

                           —

                           0.1;

                           —

                           0.2;

                           —

                           0.4 – 0.6;

                           —

                           2.2;

                           —

                           2.1.1;

               —

               partea B punctele 1.2, 1.2.1 și

               —

               partea C punctele 2.11 și 2.11.1.

         Apendice 2


title: Directiva 1999/34/CE a Parlamentului European și a Consiliului din 10 mai 1999 de modificare a Directivei 85/374/CEE a Consiliului de apropiere a actelor cu putere de lege și a actelor administrative ale statelor membre cu privire la răspunderea pentru produsele cu defecte

text:
Anunţ juridic important

|

31999L0034

Jurnalul Oficial L 141 , 04/06/1999 p. 0020 - 0021 ediţie specială în limba cehă capitol 15 volum 04 p. 147  - 148 ediţie specială în limba estonă capitol 15 volum 04 p. 147  - 148 ediţie specială în limba maghiară capitol 15 volum 04 p. 147  - 148 ediţie specială în limba lituaniană capitol 15 volum 04 p. 147  - 148 LV.ES capitol 15 volum 04 p. 147  - 148 MT.ES capitol 15 volum 04 p. 147  - 148 PL.ES capitol 15 volum 04 p. 147  - 148 SK.ES capitol 15 volum 04 p. 147  - 148 ediţie specială în limba slovenă capitol 15 volum 04 p. 147  - 148

		19990510Directiva 1999/34/CE a Parlamentului European și a Consiliuluidin 10 mai 1999de modificare a Directivei 85/374/CEE a Consiliului de apropiere a actelor cu putere de lege și a actelor administrative ale statelor membre cu privire la răspunderea pentru produsele cu defectePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95,având în vedere propunerea Comisiei [1],având în vedere avizul Comitetului Economic și Social [2],hotărând în conformitate cu procedura prevăzută la articolul 251 din tratat [3],(1) Întrucât siguranța produselor și repararea prejudiciilor cauzate de produsele cu defecte sunt imperative sociale care trebuie respectate pe piața internă; întrucât Comunitatea a răspuns acestor cerințe prin Directiva 85/374/CEE [4] și Directiva 92/59/CEE a Consiliului din 29 iunie 1992 privind siguranța generală a produselor [5].(2) Întrucât Directiva 85/374/CEE a stabilit o repartizare justă a riscurilor inerente într-o societate modernă caracterizată printr-un grad înalt de tehnicitate; întrucât, prin urmare, directiva menționată a realizat un echilibru rezonabil între interesele în cauză, în special protecția sănătății consumatorului, stimularea inovației și a dezvoltării științifice și tehnologice, garantarea concurenței loiale și facilitarea schimburilor comerciale în cadrul unui sistem armonizat de răspundere civilă; întrucât directiva menționată a contribuit astfel la sensibilizarea operatorilor economici în ceea ce privește siguranța produselor și importanța ce trebuie acordată acestei probleme.(3) Întrucât gradul de armonizare a legislației statelor membre, atins prin Directiva 85/374/CEE, nu este total, având în vedere derogările prevăzute, în special cu privire la domeniul de aplicare a acesteia, care exclud produsele agricole netransformate.(4) Întrucât Comisia monitorizează punerea în aplicare și efectele Directivei 85/374/CEE și, în special, acele aspecte referitoare la protecția consumatorului și funcționarea pieței interne, care au făcut deja obiectul unui prim raport; întrucât, în acest context, Comisia trebuie să prezinte, în temeiul articolului 21 din directiva menționată, un al doilea raport referitor la aplicarea acesteia.(5) Întrucât includerea produselor agricole primare în domeniul de aplicare a Directivei 85/374/CEE ar ajuta la restabilirea încrederii consumatorului în siguranța produselor agricole; întrucât o asemenea măsură ar răspunde cerințelor unui grad înalt de protecție a consumatorului.(6) Întrucât circumstanțele impun modificarea Directivei 85/374/CEE, cu scopul de a facilita, în beneficiul consumatorilor, compensarea legitimă pentru prejudiciile aduse sănătății de produsele agricole cu defecte.(7) Întrucât prezenta directivă are un impact asupra funcționării pieței interne, în măsura în care comerțul cu produse agricole nu va mai fi afectat de existența unor neconcordanțe între normele privind răspunderea producătorului.(8) Întrucât principiul răspunderii fără vinovăție, prevăzut de Directiva 85/374/CEE, trebuie extins la toate tipurile de produse, inclusiv la produsele agricole definite la articolul 32 alineatul (1) teza a doua din tratat și cele cuprinse în anexa I la tratat.(9) Întrucât, în conformitate cu principiul proporționalității, este necesar să se includă produsele agricole în domeniul de aplicare a Directivei 85/374/CEE, în vederea realizării obiectivelor fundamentale ce vizează o protecție sporită pentru toți consumatorii și funcționarea corespunzătoare a pieței interne; întrucât prezenta directivă se limitează la ceea ce este necesar pentru atingerea obiectivelor urmărite, în conformitate cu articolul 5 paragraful al treilea din tratat,ADOPTĂ PREZENTA DIRECTIVĂ:Articolul 1Directiva 85/374/CEE se modifică după cum urmează:1. Articolul 2 se înlocuiește cu următorul text:"Articolul 2În sensul prezentei directive, "produs" înseamnă toate bunurile mobile, chiar în cazul în care sunt încorporate în alte bunuri mobile sau într-un bun imobil. Termenul "produs" se referă și la electricitate."2. La articolul 15, alineatul (1) litera (a) se elimină.Articolul 2(1) Statele membre adoptă și publică actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.Statele membre aplică aceste acte începând cu 4 decembrie 2000.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare la data publicării în Jurnalul Oficial al Comunităților Europene.Articolul 4Prezenta directivă se adresează statelor membre.Adoptată la Bruxelles, 10 mai 1999.Pentru Parlamentul EuropeanPreședinteleJ. M. Gil-RoblesPentru ConsiliuPreședinteleH. Eichel[1] JO C 337, 7.11.1997, p. 54.[2] JO C 95, 30.3.1998, p. 69.[3] Avizul Parlamentului European din 5 noiembrie 1998 (JO C 359, 23.11.1998, p. 25), Poziția comună a Consiliului din 17 decembrie 1998 (JO C 49, 22.2.1999, p. 1) și Decizia Parlamentului European din 23 martie 1999 (nepublicată încă în Jurnalului Oficial). Decizia Consiliului din 29 aprilie 1999.[4] JO L 210, 7.8.1985, p. 29, directivă astfel cum a fost modificată prin Actul de aderare din 1994.[5] JO L 228, 11.8.1992, p. 24.--------------------------------------------------